পর্তুগালে লাইনচ্যুত ট্রাম! মৃত্যু হল ১৫ জনের

ওয়েব ডেস্ক : ভয়াবহ দুর্ঘটনা পর্তুগালে (Portugal)। লাইনচ্যুত হয়ে পড়ল ট্রাম (Tram)! ঘটনায় প্রাণ হারালেন অন্তত ১৫ জন। আহত হয়েছেন ১৮ জন। বুধবার বিকেলে এই দুর্ঘটনাটি ঘটেছে পর্তুগালের লিজবনের প্রাকা দোস রেস্তরাঁর কাছে। ইতিমধ্যে ঘটনার তদন্ত শুরু করেছে পুলিশ।

সূত্রের খবর, বুধবার বিকেলে ঢাল বেয়ে ট্রামটি (Tram) নীচে নামছিল। সেই সময় ওই ট্রামে অনেক যাত্রী ছিলেন। তবে ট্রামটি হঠাৎ লাইনচ্যুত হয়ে পড়ে। সেটি সোজা গিয়ে ধাক্কা মারে একটি বাড়িতে। ঘটনার পরেই সেখানে ছুটে আসেন স্থানীয়রা। শুরু করেন উদ্ধারকাজ। তার পরেই দ্রুত পুলিশকে খবর দেন স্থানীয়রাই। এই ঘটনায় অনেকে প্রাণ হারিয়েছেন। আর আহতদের ভর্তি করা হয়েছে হাসপাতালে। আপাতত তারা সেখানেই চিকিৎসাধীন বলে খবর।

আরও খবর : করোনা ভ্যাকসিন ‘জীবনদায়ী’ প্রশ্ন ট্রাম্পের? বিবৃতি ফাইজার, মোর্ডানার

পুলিশ (Police) সূত্রে খবর, এই দূর্ঘটনায় প্রাণ হারিয়েছেন অন্তত ১৫ জন। আহত হয়েছেন ১৮ জন। আহতদের মধ্যে অন্যান্য দেশের নাগরিক ও শিশু রয়েছে। তবে হঠাৎ কী করে বেলাইন হয়ে পড়ল ট্রামটি, তা এখনও স্পষ্ট নয়। ইতিমধ্যে এই ঘটনার তদন্ত শুরু করেছে পুলিশ।

এই দুর্ঘটনার পর পর্তুগাল (Portugal) সরকারের তরফে একটি বিবৃতি জারি করে শোকপ্রকাশ করা হয়েছে। সেখানে বলা হয়েছে, ‘লিজবনে ঘটে গিয়েছে ভয়াবহ দুর্ঘটনা। তার জেরে মৃত্যু হয়েছে বহু মানুষের। নিহতদের পরিবারের প্রতি সমবেদনা জানাই। ‘